Преузето са [www.pravno-informacioni-sistem.rs](http://www.pravno-informacioni-sistem.rs/)

**1120**

На основу члана 7a став 4. Закона о пољопривреди и руралном развоју („Службени гласник РС”, бр. 41/09, 10/13 – др. закон, 101/16, 67/21 – др. закон и 114/21),

Министар пољопривреде, шумарства и водопривреде доноси

**ПРАВИЛНИК**

**о изменама и допуни Правилника o ИПАРД подстицајима за инвестиције у физичку имовину које се тичу прераде и маркетинга пољопривредних производа и производа рибарства**

**(Објављено у „Службеном гласнику РС“, број 23/2023 од 24.03.2023. године)**

Члан 1.

У Правилнику о ИПАРД подстицајима за инвестиције у физичку имовину које се тичу прераде и маркетинга пољопривредних производа и производа рибарства („Службени гласник РС”, бр. 84/17, 23/18, 98/18, 82/19, 74/21 и 10/22), у члану 9. став 1. речи: „ИПАРД подстицаји утврђују се у износу од 50% од вредности прихватљивих трошкова инвестиције умањеном за износ пореза на додату вредност.” замењују се речима: „ИПАРД подстицаји утврђују се у износу од 50% од вредности прихватљивих трошкова инвестиције умањеном за износ пореза на додату вредност, односно од индексиране вредности реализованих прихватљивих трошкова у складу са овим правилником.”.

Члан 2.

После члана 30. додаје се назив члана и члан 30а, који гласи:

**„Индексација одобрене вредности прихватљивих трошкова и утврђивање коначног износа ИПАРД подстицаја**

Члан 30а

Управа прибавља од органа надлежног за послове статистике месечне индексе цена произвођача индустријских производа, почев од месеца фебруара 2018. године, и то за следеће категорије прихватљивих инвестиција и трошкова у складу са Прилогом 1 – Листа прихватљивих инвестиција и трошкова:

1) eлементи и материјали за уграђивање у грађевинарству;

2) пољопривредне машине и оруђа;

3) капитални производи;

4) трајни производи за широку потрошњу.

Управа на званичној интернет страници објављује месечне индексе цена за сваку категорију прихватљивих трошкова из става 1. овог члана, до краја текућег месеца за претходни месец.

Ако захтев за одобравање коначне исплате ИПАРД подстицаја садржи прихватљиве инвестиције и трошкове у оквиру категорија из става 1. овог члана, у вредности већој од вредности утврђене решењем о одобравању пројекта, Управа проверава да ли је у периоду од истека рока за подношење захтева за одобравање пројекта у складу са јавним позивом из члана 12. овог правилника до доношења решења о одобравању пројекта из члана 20. овог правилника, дошло до повећања цене одређене категорије прихватљивих трошкова садржаних у овом захтеву за одобравање коначне исплате ИПАРД подстицаја.

Ако се у поступку одобравања коначне исплате ИПАРД подстицаја утврди да је у периоду из става 3. овог члана дошло до повећања цене одређене категорије прихватљивих трошкова из става 1. овог члана садржаних у захтеву за одобравање коначне исплате ИПАРД подстицаја из става 3. овог члана, Управа врши индексацију вредности ових прихватљивих трошкова за наведени период у складу са овим правилником.

Ако је индексирана вредност прихватљивих трошкова из става 4. овог члана већа од вредности прихватљивих трошкова одређене у захтеву за одобравање коначне исплате ИПАРД подстицаја, Управа утврђује коначан износ ИПАРД подстицаја у процентуалном износу од вредности реализованих прихватљивих трошкова одређених у захтеву за одобравање коначне исплате ИПАРД подстицаја.

Ако је индексирана вредност прихватљивих трошкова из става 4. овог члана мања од вредности прихватљивих трошкова одређене у захтеву за одобравање коначне исплате ИПАРД подстицаја, Управа утврђује коначан износ ИПАРД подстицаја у процентуалном износу од индексиране вредности реализованих прихватљивих трошкова.”.

Члан 3.

Прилог 1 – Листа прихватљивих инвестиција и трошкова, који је одштампан уз Правилник о ИПАРД подстицајима за инвестиције у физичку имовину које се тичу прераде и маркетинга пољопривредних производа и производа рибарства („Службени гласник РС”, бр. 84/17, 23/18, 98/18, 82/19, 74/21 и 10/22) и чини његов саставни део, замењује се новим Прилогом 1 – Листа прихватљивих инвестиција и трошкова, који је одштампан уз овај правилник и чини његов саставни део.

Члан 4.

Овај правилник ступа на снагу наредног дана од дана објављивања у „Службеном гласнику Републике Србијеˮ.

Број 110-00-00028/2023-09

У Београду, 21. марта 2023. године

Министар,

**Јелена Танасковић,** с.р.

ПРИЛОГ 1

ЛИСТА ПРИХВАТЉИВИХ ИНВЕСТИЦИЈА И ТРОШКОВА

|  |
| --- |
| **ЛИСТА ПРИХВАТЉИВИХ ИНВЕСТИЦИЈА И ТРОШКОВА** |
| **2. ОПШТИ ТРОШАК** |  |
| 2.1. Трошкови за припрему пројекта и техничке документације, као што су накнаде за архитекте, инжењере и друге консултантске накнаде; | / |
| 2.2. Трошкови израде студија о процени утицаја на животну средину; | / |
| 2.3. Трошкови припреме документације за ИПАРД подршку (консултантске услуге); | / |
| 2.4. Трошкови припреме студија изводљивости и осталих студија везаних за пројекат/пословни план. | / |
| **ЛИСТА ПРИХВАТЉИВИХ ТРОШКОВА У ВЕЗИ СА ИЗГРАДЊОМ** | **КАТЕГОРИЈА РЗС\*** |
| **4. ГРАЂЕВИНСКИ РАДОВИ** |  |
| 4.1. Припремни радови; | Елементи и материјали за уграђивање у грађевинарству |
| 4.2. Рушење и демонтажа; | Елементи и материјали за уграђивање у грађевинарству |
| 4.3. Земљани радови; | Елементи и материјали за уграђивање у грађевинарству |
| 4.4. Бетонски радови; | Елементи и материјали за уграђивање у грађевинарству |
| 4.5. Армирано-бетонски радови; | Елементи и материјали за уграђивање у грађевинарству |
| 4.6. Инсталатерски радови; | Елементи и материјали за уграђивање у грађевинарству |
| 4.7. Столарски радови; | Елементи и материјали за уграђивање у грађевинарству |
| 4.8. Зидарски радови; | Елементи и материјали за уграђивање у грађевинарству |
| 4.9. Изолациони радови; | Елементи и материјали за уграђивање у грађевинарству |
| 4.10. Кровнопокривачки радови; | Елементи и материјали за уграђивање у грађевинарству |
| 4.11. Готове конструкције и елементи; | Елементи и материјали за уграђивање у грађевинарству |
| 4.12. Противпожарни резервоари и хидрантске мреже. | Елементи и материјали за уграђивање у грађевинарству |
| **5. ЗАНАТСКИ РАДОВИ** |  |
| 5.1. Лимарски радови; | Елементи и материјали за уграђивање у грађевинарству |
| 5.2. Столарски радови; | Елементи и материјали за уграђивање у грађевинарству |
| 5.3. Браварски радови; | Елементи и материјали за уграђивање у грађевинарству |
| 5.4. Стаклорезачки радови; | Елементи и материјали за уграђивање у грађевинарству |
| 5.5. Гипсани радови; | Елементи и материјали за уграђивање у грађевинарству |
| 5.6. Подне и зидне облоге; | Елементи и материјали за уграђивање у грађевинарству |
| 5.7. Каменорезачки радови; | Елементи и материјали за уграђивање у грађевинарству |
| 5.8. Керамички радови; | Елементи и материјали за уграђивање у грађевинарству |
| 5.9. Подополагачки радови; | Елементи и материјали за уграђивање у грађевинарству |
| 5.10. Молерски и тапетарски радови; | Елементи и материјали за уграђивање у грађевинарству |
| 5.11. Фасадни радови. | Елементи и материјали за уграђивање у грађевинарству |
| **6. ИНСТАЛАТЕРСКИ РАДОВИ** |  |
| 6.1. Електро-инсталациони радови; | Елементи и материјали за уграђивање у грађевинарству |
| 6.2. Водоводни и канализациони радови; | Елементи и материјали за уграђивање у грађевинарству |
| 6.3. Гасне инсталације; | Елементи и материјали за уграђивање у грађевинарству |
| 6.4. Инсталације централног грејања; | Елементи и материјали за уграђивање у грађевинарству |
| 6.5. Инсталације противпожарних резервоара и хидрантске мреже. | Елементи и материјали за уграђивање у грађевинарству |
| **8. ПЕЈЗАЖНИ РАДОВИ И ПРИЛАЗНИ ПУТЕВИ** |  |
| 8.1. Уређење екстеријера; | Елементи и материјали за уграђивање у грађевинарству |
| 8.2. Изградња унутрашњих путева и тротоара; | Елементи и материјали за уграђивање у грађевинарству |
| 8.3. Потпорни и заштитни зидови; | Елементи и материјали за уграђивање у грађевинарству |
| 8.4. Асфалтирање. | Елементи и материјали за уграђивање у грађевинарству |
| **3.1. СЕКТОР МЛЕКА** |  |
| **3.1.1. Изградња** |  |
| 3.1.1.1. Изградња објеката за прераду млека и млечних производа укључујући објекте/просторе за: пријем сировина (сабирни центри); термичку обраду (пастеризација/стерилизација/*UHT*/ферментација); хлађење и складиштење готових производа; паковање и отпремање; смештај репроматеријала; складиштење санитарне опреме и санитарних производа; складиштење полупроизвода животињског порекла који нису намењени за људску исхрану (затворени контејнери – прибор); складиштење материјала за паковање и адитива; објекти или покривени простори за чишћење и дезинфекцију возила, инсталацију вентилације и климатизације, хлађења и грејања; противпожарни резервоари и хидрантска мрежа; пратеће енергетске објекте; изградња система за снабдевање водом за даљи технолошки процес (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 3.1.1.2. Изградња објеката или покривених простора за чишћење и дезинфекцију возила; | Елементи и материјали за уграђивање у грађевинарству |
| 3.1.1.3. Изградња управне зграде са пратећим објектима (канцеларије за лиценциране ветеринаре и ветеринарске инспекторе, лабораторије, просторије за дневни боравак радника, просторије за пресвлачење и санитарне просторије, складиште за смештај репроматеријала, средстава за чишћење, прање и дезинфекцију); | Елементи и материјали за уграђивање у грађевинарству |
| 3.1.1.4. Изградња објеката за прераду млечних прерађевина, укључујући објекте/просторе за: третман отпадних вода, управљање отпадом и спречавање загађења ваздуха; | Елементи и материјали за уграђивање у грађевинарству |
| 3.1.1.5. Изградња постројења за производњу електричне и топлотне енергије из обновљивих извора за сопствено коришћење: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући повезивање постројења на дистрибутивну мрежу; | Елементи и материјали за уграђивање у грађевинарству |
| 3.1.1.6. Изградња фиксних ограда, дезинфекционих баријера, унутрашње путне мреже и паркинг места у оквиру простора у власништву предузећа/газдинства. | Елементи и материјали за уграђивање у грађевинарству |
| 3.1.2. Опрема |  |
| 3.1.2.1. Опрема за пријем, утовар и складиштење млека (хлађење) у сабирним центрима до фазе испоруке, са одговарајућим уређајима за мерење температуре; | Капитални производи |
| 3.1.2.2. Специјализована возила за транспорт сировог млека са одговарајућом опремом (мерни инструменти и уређаји за узорковање); | Капитални производи |
| 3.1.2.3. Опрема за пријем, узорковање, утовар, прераду, термичку обраду, сазревање/ферментацију, пуњење, мерење, паковање и обележавање млека и млечних производа, сушење и сушење замрзавањем (лиофилизација); | Капитални производи |
| 3.1.2.4. Опрема за испитивање квалитета млека; | Капитални производи |
| 3.1.2.5. Опрема за чишћење, прање и дезинфекцију (стерилизацију) објеката, опреме, алата, апарата и машина, просторија за пресвлачење и санитарних објеката (укључујући мерне уређаје), санитарна опрема (*CIP* систем); | Капитални производи |
| 3.1.2.6. Опрема за држање и складиштење млека и млечних производа; | Капитални производи |
| 3.1.2.7. *IT* хардвер и софтвер за регистар млека и праћење, контролу и управљање процесима производње и складиштења (са инсталацијом); | Трајни производи за широку потрошњу |
| 3.1.2.8. Лабораторијска опрема (изузев стаклених судова) за унутрашњу употребу – део производног објекта; | Трајни производи за широку потрошњу |
| 3.1.2.9. Опрема за одлагање и транспорт примарног, секундарног и терцијарног материјала за паковање и отпада; | Капитални производи |
| 3.1.2.10. Опрема за прераду млечних полупроизвода и отпада; | Капитални производи |
| 3.1.2.11. Опрема за припрему (укључујући хемијску припрему), акумулацију и дистрибуцију воде, укључујући топлу и хладну (лед) воду; | Капитални производи |
| 3.1.2.12. Опрема за обезбеђење посебних микроклиматских услова у производњи и/или складишним објектима (укључујући опрему за климатизацију просторија – вентилација, хлађење/грејање, противпожарну заштиту, сушење/влажење ваздуха), системи за снабдевање водом, гасом, електричном енергијом и канализациони систем; | Капитални производи |
| 3.1.2.13. Опрема за прање, дезинфекцију и хигијенско сушење руку током рада и санитарне просторије (укључујући тушеве), опрема за просторије за гардеробу, опрема за чишћење, уређаји за прање и дезинфекцију одеће и обуће; | Капитални производи |
| 3.1.2.14. Опрема за физички, хемијски и биолошки третман отпадних вода и управљање отпадом; | Капитални производи |
| 3.1.2.15. Инвестиције у технологије које доприносе енергетској ефикасности и заштити животне средине; | Капитални производи |
| 3.1.2.16. Опрема за превенцију загађења ваздуха и обнављање растварача; | Капитални производи |
| 3.1.2.17. Инвестиције у опрему за производњу електричне и топлотне енергије из обновљивих извора за сопствено коришћење: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући опрему за повезивање постројења на дистрибутивну мрежу; | Капитални производи |
| 3.1.2.18. Опрема за детекцију метала и/или других физичких ризика. | Трајни производи за широку потрошњу |
| **3.2. СЕКТОР МЕСА** |  |
| **3.2.1. Изградња** |  |
| 3.2.1.1. Изградња кланица и објеката за прераду меса, укључујући објекте/простор за: пријем и привремени смештај животиња за клање; смештај болесних животиња или животиња за које се сумња да су заражене; фиксирање и клање животиња; хлађење меса; замрзавање и складиштење меса; сечење и паковање меса; паковање јестивих изнутрица; отпремање меса; искључиво за клање болесних или животиња за које се сумња да су болесне; складиштење стајњака или садржаја дигестивног тракта; одвојено складиштење упакованог и неупакованог меса; хлађење; складиштење нуспроизвода животињског порекла који нису намењени за људску употребу; инсталацију вентилације, климатизације, хлађења и грејања; противпожарне резервоаре и хидрантску мрежу; пратеће енергетске објекте укључујући и изградњу система за снабдевање водом и система за третман водом за даље технолошке процесе (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 3.2.1.2. Изградња објеката за производњу производа од меса укључујући објекте/простор за: пријем, складиштење и/или сечење меса; производни процес са посебним микроклиматским условима; паковање; чување готових производа; чување зачина и других адитива који се користе у производњи; складиштење амбалаже; одвојено складиштење прибора, опреме и посуда за чишћење, прање и дезинфекцију; одвојено сакупљање и складиштење нуспроизвода животињског порекла који нису намењени за људску употребу; складиштење амбалаже, репро материјала, средстава за чишћење, прање и дезинфекцију; инсталацију вентилације, климатизације, хлађења и грејања; противпожарне резервоаре и хидрантску мрежу; пратеће енергетске објекте укључујући изградњу система за снабдевање водом (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 3.2.1.3. Изградња објеката за складиштење производа животињског порекла у условима контролисане температуре и/или паковање и препакивање производа животињског порекла укључујући објекте/простор за: пријем и складиштење хране; сакупљање и складиштење амбалаже за паковање; складиштење прибора, опреме и посуда за чишћење, прање и дезинфекцију; одвојено сакупљање и складиштење нуспроизвода животињског порекла који нису намењени за људску употребу; отпремање робе; инсталацију вентилације, климатизације, хлађења и грејања; противпожарне резервоаре и хидрантску мрежу; пратеће енергетске објекте; изградња система за снабдевање водом (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 3.2.1.4. Изградња простора са одговарајућом опремом за чишћење, прање и дезинфекцију возила за превоз меса и производа од меса; | Елементи и материјали за уграђивање у грађевинарству |
| 3.2.1.5. Изградња управне зграде са пратећим објектима (канцеларије за лиценциране ветеринаре и ветеринарске инспекторе, лабораторије, просторије за дневни боравак радника, просторије за пресвлачење и санитарне просторије, складиште за смештај репроматеријала, средстава за чишћење, прање и дезинфекцију); | Елементи и материјали за уграђивање у грађевинарству |
| 3.2.1.6. Изградња објеката за третман отпадних вода, управљање отпадом и превенција загађења ваздуха; | Елементи и материјали за уграђивање у грађевинарству |
| 3.2.1.7. Изградња фиксних ограда, дезинфекционих баријера, унутрашње путне мреже и паркинг места у оквиру простора у власништву предузећа/газдинства; | Елементи и материјали за уграђивање у грађевинарству |
| 3.2.1.8. Изградња покривеног простора за истовар животиња; | Елементи и материјали за уграђивање у грађевинарству |
| 3.2.1.9. Изградња објеката за чишћење, прање и дезинфекцију возила за превоз живих животиња; | Елементи и материјали за уграђивање у грађевинарству |
| 3.2.1.10. Изградња постројења за производњу електричне и топлотне енергије из обновљивих извора за сопствено коришћење: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући повезивање постројења на дистрибутивну мрежу. | Елементи и материјали за уграђивање у грађевинарству |
| 3.2.2. Опрема |  |
| 3.2.2.1. Опрема за истовар животиња и истоварне рампе, приколице за транспорт животиња; | Капитални производи |
| 3.2.2.2. Опрема за пријем, привремени смештај, храњење и појење животиња у чекалишту, чишћење, прање и дезинфекција чекалишта; | Капитални производи |
| 3.2.2.3. Опрема за превоз живих животиња унутар кланице (у случају повреде или болести животиња); | Капитални производи |
| 3.2.2.4. Опрема за усмеравање животиња током кретања у кланици; | Капитални производи |
| 3.2.2.5. Опрема за обуздавање, омамљивање и клање животиња; | Капитални производи |
| 3.2.2.6. Опрема за пријем сировина; | Капитални производи |
| 3.2.2.7. Систем (делови, опрема) за транспорт трупова и делова трупа; | Капитални производи |
| 3.2.2.8. Опрема за расецање трупова након искрварења; | Капитални производи |
| 3.2.2.9. Уређаји за мерење удела мишићног ткива у трупу; | Капитални производи |
| 3.2.2.10. Опрема за сакупљање, пријем, складиштење (хладњача), уклањање и прераду нуспроизвода животињског порекла који нису намењени за људску употребу и кланичног отпада; | Капитални производи |
| 3.2.2.11. Опрема за центре за сакупљање животињског отпада; | Капитални производи |
| 3.2.2.12. Опрема за прераду и паковање изнутрица; | Капитални производи |
| 3.2.2.13. Опрема за пражњење и чишћење желудаца, бешика и црева; | Капитални производи |
| 3.2.2.14. Опрема за сечење, прераду, паковање и обележавање; | Капитални производи |
| 3.2.2.15. Уређаји за хлађење живинских трупова (хлађење ваздушном струјом или „чилерима”); | Капитални производи |
| 3.2.2.16. Опрема за прераду и складиштење масти; | Капитални производи |
| 3.2.2.17. Опрема за хлађење и/или замрзавање сировина и готових производа, укључујући уређаје за мерење; | Капитални производи |
| 3.2.2.18. Опрема за производњу, пријем, руковање, чување и отпрему млевеног меса, полупрерађених производа од меса, механички одвојеног меса и готових производа од меса; | Капитални производи |
| 3.2.2.19. Опрема за пријем, руковање, чување и отпрему готових производа, са одговарајућим уређајима за мерење; | Капитални производи |
| 3.2.2.20. Опрема за чишћење, прање и дезинфекцију возила и кавеза; | Капитални производи |
| 3.2.2.21. Опрема за унутрашње ветеринарске контроле (као део објекта, саставни део пројекта); | Капитални производи |
| 3.2.2.22. Лабораторијска опрема, изузев стаклених судова (саставни део пројекта); | Трајни производи за широку потрошњу |
| 3.2.2.23. Опрема за праћење, мерење и управљање процесима производње и складиштења (са инсталацијом); | Трајни производи за широку потрошњу |
| 3.2.2.24. Опрема за чишћење, прање и дезинфекцију (стерилизацију) објеката, опреме, алата, апарата и машина; | Трајни производи за широку потрошњу |
| 3.2.2.25. Опрема за детекцију метала и/или других физичких ризика; | Трајни производи за широку потрошњу |
| 3.2.2.26. Опрема за обезбеђивање посебних микроклиматских услова у производним и/или складишним просторима (укључујући опрему за климатизацију простора – хлађење/грејање, противпожарну заштиту, исушивање/овлаживање ваздуха), системи за снабдевање водом, гасом, електричном енергијом и канализациони систем; | Капитални производи |
| 3.2.2.27. Опрема за прање, дезинфекцију и хигијенско сушење руку у објектима за рад и санитарним просторијама (укључујући тушеве), опрема за просторије за смештај гардеробе, опрема за чишћење, прање и дезинфекцију одеће и обуће; | Капитални производи |
| 3.2.2.28. Опрема за физички, хемијски и биолошки третман отпадних вода, управљање отпадом и превенцију загађења ваздуха; | Капитални производи |
| 3.2.2.29. Опрема за превенцију загађења ваздуха и обнављање растварача; | Капитални производи |
| 3.2.2.30. Инвестиције у опрему за производњу електричне и топлотне енергије из обновљивих извора за сопствено коришћење: соларне енергије, биомасе, биогаса, геотермалне енергије и других видова обновљивих извора енергије, укључујући опрему за повезивање постројења на дистрибутивну мрежу; | Капитални производи |
| 3.2.2.31. Опрема за руковање, утовар/истовар и унутрашњи превоз сировина и производа; | Трајни производи за широку потрошњу |
| 3.2.2.32. Инвестиције у технологије које доприносе енергетској ефикасности и заштити животне средине; | Трајни производи за широку потрошњу |
| 3.2.2.33. IT хардвер и софтвер за регистровање и праћење, контролу и управљање процесима производње и складиштења (са инсталацијом). | Трајни производи за широку потрошњу |
| **3.3. СЕКТОР ВОЋА И ПОВРЋА** |  |
| **3.3.1. Изградња** |  |
| 3.3.1.1. Изградња објеката за прераду воћа и поврћа укључујући објекте/простор за: складиштење сировина; прање/чишћење; сортирање; конзервирање; сушење; замрзавање; хлађење (укључујући *ULO* хладњаче); анализу готових производа итд.; складиштење амбалаже, адитива и готових производа; смештај средстава за чишћење, прање и дезинфекцију; инсталацију вентилације, климатизације, грејања и спречавање загађења ваздуха; противпожарне резервоаре и хидрантску мрежу; пратеће енергетске објекте укључујући изградњу система за снабдевање водом и система за третман водом за даље технолошке процесе (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 3.3.1.2. Изградња управне зграде са пратећим објектима (канцеларије, лабораторије, просторије за дневни боравак радника, просторије за пресвлачење и санитарне просторије, складиште за репроматеријал, средства за чишћење, прање и дезинфекцију); | Елементи и материјали за уграђивање у грађевинарству |
| 3.3.1.3. Изградња објеката за прераду полупроизвода и третман отпадних вода, управљање отпадом и спречавање загађења ваздуха; | Елементи и материјали за уграђивање у грађевинарству |
| 3.3.1.4. Изградња постројења за производњу електричне и топлотне енергије из обновљивих извора за сопствено коришћење (соларне енергије, енергије ветра, биомасе, биогаса, геотермалне енергије и других видова обновљивих извора енергије), укључујући повезивање постројења на дистрибутивну мрежу; | Елементи и материјали за уграђивање у грађевинарству |
| 3.3.1.5. Изградња фиксних ограда, унутрашње путне мреже и паркинг места у оквиру простора у власништву предузећа/газдинства. | Елементи и материјали за уграђивање у грађевинарству |
| **3.3.2. Опрема** |  |
| 3.3.2.1. Опрема за сушење и сушење замрзавањем (лиофилизација), прање, чишћење и сортирање; | Капитални производи |
| 3.3.2.2. Опрема и уређаји за пријем, прераду, паковање, обележавање и привремено складиштење, укључујући линије за пуњење, машине за паковање, машине за обележавање и друга специјализована опрема; | Капитални производи |
| 3.3.2.3. Опрема за термичку обраду (стерилизација/ пастеризација/ бланширање); | Капитални производи |
| 3.3.2.4. Опрема и уређаји за хлађење и замрзавање (укључујући термоизолационе панеле са пратећим елементима и расхладна вратa); | Капитални производи |
| 3.3.2.5. Опрема за вештачку вентилацију, климатизацију, хлађење и грејање, противпожарну заштиту објеката за прераду и складиштење, системи за снабдевање водом, гасом, електричном енергијом и канализациони систем; | Капитални производи |
| 3.3.2.6. Опрема за превоз воћа и поврћа (бокс палете, пластични контејнери, изузев гајби); | Трајни производи за широку потрошњу |
| 3.3.2.7. Уређаји за превоз у кругу објекта у складу са захтевима пројекта; | Капитални производи |
| 3.3.2.8. Опрема и уређаји за третман отпада и отпадних вода (физички, хемијски и биолошки третман), управљање отпадом и спречавање загађења ваздуха; | Капитални производи |
| 3.3.2.9. Опрема за спречавање загађења ваздуха и обнављање растварача; | Капитални производи |
| 3.3.2.10. Опрема за прање, дезинфекцију и хигијенско сушење руку у објектима за рад и санитарним просторијама (укључујући тушеве), опрема за просторије за смештај гардеробе, опрема за чишћење, прање и дезинфекцију одеће и обуће; | Капитални производи |
| 3.3.2.11. Опрема за пријем сировина; | Капитални производи |
| 3.3.2.12. Лабораторијска опрема, изузев стаклених судова (саставни део пројекта); | Трајни производи за широку потрошњу |
| 3.3.2.13. Опрема за детекцију стакла и метала и/или других физичких ризика; | Трајни производи за широку потрошњу |
| 3.3.2.14. Опрема за складиштење сировина и готових производа у складу са захтевима пројекта; | Трајни производи за широку потрошњу |
| 3.3.2.15. Инвестиције у опрему за производњу електричне и топлотне енергије из обновљивих извора за сопствено коришћење: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући опрему за повезивање постројења на дистрибутивну мрежу; | Капитални производи |
| 3.3.2.16. Инвестиције у технологије које доприносе енергетској ефикасности и заштити животне средине. | Трајни производи за широку потрошњу |
| **3.4. СЕКТОР JAJA** |  |
| **3.4.1. Изградња** |  |
| 3.4.1.1. Изградња објеката за производњу производа од јаја укључујући објекте/простор за: пријем и складиштење јаја; производни процес са посебним микроклиматским условима, паковање; складиштење готових производа; складиштење амбалаже; одвојено складиштење прибора, опреме и посуда за чишћење, прање и дезинфекцију; одвојено сакупљање и складиштење нуспроизвода животињског порекла који нису намењени за исхрану људи; инсталацију вентилације, климатизације, хлађења и грејања; противпожарне резервоаре и хидрантску мрежу; пратећа енергетска постројења, укључујући изградњу система за водоснабдевање и системе за третман водом за даље технолошке процесе (укључујући бунаре), снабдевање гасом, струјом (укључујући генераторе) и канализациони систем; | Елементи и материјали за уграђивање у грађевинарству |
| 3.4.1.2. Изградња простора са одговарајућом опремом за чишћење, прање и дезинфекцију возила за превоз јаја и производа од јаја; | Елементи и материјали за уграђивање у грађевинарству |
| 3.4.1.3. Изградња управне зграде са пратећим објектима (канцеларије за лиценциране ветеринаре и ветеринарске инспекторе, лабораторије, просторије за дневни боравак радника, просторије за пресвлачење и санитарне просторије, складишта за репроматеријал, средства за чишћење, прање и дезинфекцију); | Елементи и материјали за уграђивање у грађевинарству |
| 3.4.1.4. Изградња објеката за третман отпадних вода, управљање отпадом и спречавање загађења ваздуха; | Елементи и материјали за уграђивање у грађевинарству |
| 3.4.1.5. Изградња фиксних ограда, мреже унутрашњих путева и паркинг места у оквиру предузећа/газдинства; | Елементи и материјали за уграђивање у грађевинарству |
| 3.4.1.6. Изградња покривеног простора за истовар сировина; | Елементи и материјали за уграђивање у грађевинарству |
| 3.4.1.7. Изградња постројења за производњу електричне и топлотне енергије из обновљивих извора за сопствено коришћење: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући повезивање постројења на дистрибутивну мрежу. | Елементи и материјали за уграђивање у грађевинарству |
| **3.4.2. Опрема** |  |
| 3.4.2.1. Опрема за истовар сировина; | Капитални производи |
| 3.4.2.2. Опрема за пријем и складиштење сировина; | Капитални производи |
| 3.4.2.3. Опрема за прераду јаја (опрема за прање јаја, опрема за разбијање и одвајање јаја, опрема за филтрирање и хомогенизацију, опрема за сушење и пастеризацију, пахуљице јаја (сушење распршивањем), опрема за млевење и просејавање, опрема за хлађење и замрзавање); | Капитални производи |
| 3.4.2.4. Опрема за сакупљање и складиштење отпада и нуспроизвода који нису намењени за људску употребу; | Капитални производи |
| 3.4.2.5. Опрема за пријем, руковање, чување и отпрему готових производа, са одговарајућим уређајима за мерење; | Капитални производи |
| 3.4.2.6. Опрема за чишћење, прање и дезинфекцију возила и амбалаже; | Капитални производи |
| 3.4.2.7. Опрема за унутрашње ветеринарске контроле (као део објекта, саставни део пројекта); | Капитални производи |
| 3.4.2.8. Лабораторијска опрема, изузев стаклених судова (саставни део пројекта); | Капитални производи |
| 3.4.2.9. Опрема за праћење, мерење и управљање процесима производње и складиштења (са инсталацијом); | Капитални производи |
| 3.4.2.10. Опрема за чишћење, прање и дезинфекцију (стерилизацију) објеката, опреме, алата, апарата и машина; | Капитални производи |
| 3.4.2.11. Опрема за детекцију метала и/или других физичких ризика; | Капитални производи |
| 3.4.2.12. Опрема за обезбеђивање посебних микроклиматских услова у производним и/или складишним просторима (укључујући опрему за климатизацију простора – хлађење/грејање, заштита од пожара, исушивање/овлаживање ваздуха), системи за снабдевање водом, гасом, електричном енергијом и канализациони систем; | Капитални производи |
| 3.4.2.13. Опрема за прање, дезинфекцију и хигијенско сушење руку у објектима за рад и санитарним просторијама (укључујући тушеве), опрема за просторије за смештај гардеробе, опрема за чишћење, прање и дезинфекцију одеће и обуће; | Капитални производи |
| 3.4.2.14. Опрема за физички, хемијски и биолошки третман отпадних вода, управљање отпадом и спречавање загађења ваздуха; | Капитални производи |
| 3.4.2.15. Опрема за спречавање загађења ваздуха и обнављање растварача; | Капитални производи |
| 3.4.2.16. Инвестиције у опрему за производњу електричне и топлотне енергије из обновљивих извора за сопствено коришћење: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући опрему за повезивање постројења на дистрибутивну мрежу; | Капитални производи |
| 3.4.2.17. Опрема за руковање, утовар/истовар и унутрашњи превоз сировина и производа; | Капитални производи |
| 3.4.2.18. IT хардвер и софтвер за праћење, контролу и управљање процесима производње и складиштења (са инсталацијом). | Трајни производи за широку потрошњу |
| **3.5. СЕКТОР ПРЕРАДЕ ГРОЖЂА** |  |
| **3.5.1. Изградња** |  |
| 3.5.1.1. Изградња објеката за прераду грожђа, односно производњу вина укључујући и објекат/простор за: складиштење вина/винских производа и ароматизованих производа на бази вина; анализу грожђа и вина; складиштење амбалаже, репроматеријала и енолошких средстава укључујући инсталацију вентилације, климатизације, грејања и спречавање загађења ваздуха; противпожарне резервоаре и хидрантску мрежу; пратеће енергетске објекте укључујући изградњу система за снабдевање водом и системе за третман вода за даљи технолошки процес (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 3.5.1.2. Изградња управне зграде са пратећим објектима (канцеларије, лабораторије, просторије за сензорну евалуацију и карактеризацију вина/дегустационих сала; просторије за дневни боравак радника, просторије за пресвлачење и санитарне просторије, складишта за репроматеријал, средства за чишћење, прање и дезинфекцију); | Елементи и материјали за уграђивање у грађевинарству |
| 3.5.1.3. Изградња објеката за прераду отпада из производње и третман отпадних вода, управљање отпадом и спречавање загађења ваздуха; | Елементи и материјали за уграђивање у грађевинарству |
| 3.5.1.4. Изградња постројења за производњу електричне и топлотне енергије из обновљивих извора за сопствено коришћење: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући повезивање постројења на дистрибутивну мрежу; | Елементи и материјали за уграђивање у грађевинарству |
| 3.5.1.5. Изградња фиксних ограда, унутрашње путне мреже и паркинг места у оквиру простора у власништву пољопривредног предузећа/газдинства. | Елементи и материјали за уграђивање у грађевинарству |
| **3.5.2. Опрема** |  |
| 3.5.2.1. Опрема и уређаји за пријем, паковање и обележавање стоног грожђа и друга специјализована опрема; | Капитални производи |
| 3.5.2.2. Опрема за вештачку вентилацију, климатизацију, хлађење и грејање, противпожарну заштиту објеката за складиштење, системи за снабдевање водом, гасом, електричном енергијом и канализациони систем; | Капитални производи |
| 3.5.2.3. Уређаји за превоз у кругу објекта у складу са захтевима пројекта; | Капитални производи |
| 3.5.2.4. Инокс судови за вино, винификатори судови (опрема) за винификацију, ферментацију и чување и универзалне посуде за вино и ароматизоване производе на бази вина; | Капитални производи |
| 3.5.2.5. Уређаји за контролисану ферментацију и хладну стабилизацију (контролу температуре), укључујући компјутеризовани софтвер; | Капитални производи |
| 3.5.2.6. Парни генератори за стерилизацију опреме и судова и уређаји за прање; | Капитални производи |
| 3.5.2.7. Опрема за складиштење, мешање, накнадну негу и одлежавање вина, укључујући дрвене судове и бурад; | Капитални производи |
| 3.5.2.8. Машине/опрема за прераду грожђа, опрема за ферментацију/винификацију, опрема за производњу вина (третман вина и шире), опрема за технологију везану за пенушава вина и друга опрема; | Капитални производи |
| 3.5.2.9. Опрема за кондиционирање (пуњење, етикетирање, паковање) укључујући линије за пуњење и етикетирање уз одговарајућу опрему, пунилице, етикетирке и чепилице и друга опрема; | Капитални производи |
| 3.5.2.10. Опрема за транспорт у склопу винарије (палете за боце, контејнери, постоља за дрвену барик бурад, опрема за окретање боца и остала опрема), као и софтвер за управљање винаријама; | Капитални производи |
| 3.5.2.11. Опрема и уређаји за третман отпадних вода (физички, хемијски и биолошки третман), управљање отпадом и спречавање загађења ваздуха; | Капитални производи |
| 3.5.2.12. Опрема за спречавање загађења ваздуха и обнављања растварача; | Капитални производи |
| 3.5.2.13. Опрема за прање, дезинфекцију и хигијенско сушење руку у објектима за рад и санитарним просторијама (укључујући тушеве), опрема за просторије за смештај гардеробе, као и опрема за чишћење, прање и дезинфекцију одеће и обуће; | Капитални производи |
| 3.5.2.14. Лабораторијска опрема и уређаји, изузев стаклених судова (саставни део пројекта); | Трајни производи за широку потрошњу |
| 3.5.2.15. Уређаји и опрема за прераду нуспроизвода пореклом од грожђа (изузев дестилата); | Капитални производи |
| 3.5.2.16. Инвестиције у опрему за производњу електричне и топлотне енергије из обновљивих извора за сопствено коришћење: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући опрему за повезивање постројења на дистрибутивну мрежу; | Капитални производи |
| 3.5.2.17. Инвестиције у технологије које доприносе енергетској ефикасности и заштити животне средине. | Капитални производи |

(\*) Републички завод за статистику Србије.